பூபேந்தர் சிங் ஹூடா

பூபேந்தர் சிங் ஹூடா (Bhupinder Singh Hooda, , பிறப்பு: செப்டம்பர் 15, 1947)  இந்திய தேசிய காங்கிரசு கட்சியைச் சேர்ந்த இந்திய அரசியல்வாதியும் தலைவரும் முன்னாள் அரியானா மாநில முதலமைச்சரும் ஆவார். முதல்முறையாக அரியானா முதல்வராக மார்ச்சு 2005இல் பதவி யேற்றார். 2009ஆம் ஆண்டு நடந்த மாநிலச் சட்டப்பேரவை தேர்தல்களில் வெற்றி பெற்ற பிறகு இரண்டாம் முறையாக அக்டோபர் 2009 அன்று முதலவராகப் பொறுப்பேற்றுள்ளார்.

இளமை
அரியானாவின் ரோதக் மாவட்டத்தில் சங்கி கிராமத்தில் சௌத்திரி ரண்பீர் சிங் குடும்பத்தில் பிறந்தார்.குஞ்ச்புரா சைனிக் பள்ளியில் படித்தார்.http://www.pib.nic.in/release/release.asp?relid=35950 Public Information Bureau release on Kunjpara Sainik School. தமது இளங்கலை கலை மற்றும் சட்டப் படிப்புகளை சண்டிகரில் உள்ள பஞ்சாப் பல்கலைக்கழகத்திலும் தில்லியின் தில்லி பல்கலைக்கழகத்திலும் படித்தார்.

அரசியல் வாழ்வு
1991,1996,1998 மற்றும் 2004 ஆண்டுகளில் நடந்த மக்களவைத் தேர்தல்களில் ரோதக் தொகுதியிலிருந்து வென்று நான்கு முறை மக்களவை உறுப்பினராக இருந்துள்ளார்.இத்தேர்தல்களில் ஜாட் இனத்தலைவர் தேவிலாலை தொடர்ந்து மூன்று முறை தோற்கடித்தது குறிப்பிடத்தக்கது. 2001 முதல் 2004 வரை அரியானா சட்டப்பேரவையில் எதிர்கட்சித் தலைவராகப் பணியாற்றினார்.1996-2001 காலத்தில் அரியானா மாநில காங்கிரசுக் கட்சித் தலைவராகவும் பணியாற்றினார்.பல விவசாயிப் போராட்டங்களை முன்னின்று நடத்தி உள்ளார்.பஞ்சாப் மற்றும் அரியானா வக்கீல்கள் சங்கத்தின் (பார் கௌன்சில்) உறுப்பினருமாவார்.

விமரிசனங்கள்
பூபேந்தர் தமது தொகுதிகளான ரோதக் மற்றும் சோனேபெட் மாவட்டங்களின் வளர்ச்சியில் மட்டுமே கவனம் செலுத்துகிறார், தென் அரியானா மற்றும் வட அரியானா பகுதிகளை புறக்கணிக்கிறார் என்று எதிர்கட்சிகள் குற்றம் சாட்டுகின்றனhttp://www.thefreelibrary.com/Hooda+refutes+allegation+of+being+biased+about+development.-a0221794264http://www.tribuneindia.com/2010/20100306/haryana.htm.

மேற்கோள்கள்

பகுப்பு:இந்திய அரசியல்வாதிகள்
பகுப்பு:1947 பிறப்புகள்
பகுப்பு:அரியானா அரசியல்வாதிகள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:ரோத்தக் மாவட்ட நபர்கள்
பகுப்பு:14வது மக்களவை உறுப்பினர்கள்